kardosdrur/scandi-wiki huggingface dataset:
Poeten og Lillemor og Lotte

Poeten og Lillemor og Lotte er en dansk komediefilm fra 1960 med manuskript og instruktion af Erik Balling.

Medvirkende 
Henning Moritzen
Helle Virkner
Ove Sprogøe
Lis Løwert
Dirch Passer
Judy Gringer
Bodil Udsen
Karl Stegger
Arne Weel
Bjørn Watt Boolsen
Preben Kaas

Eksterne henvisninger 
 

Komediefilm fra Danmark
Danske film fra 1960
Film instrueret af Erik Balling
Film baseret på tegneserier
Poeten og Lillemor i forårshumør

Poeten og Lillemor i forårshumør er en dansk komediefilm fra 1961, skrevet og instrueret af Erik Balling.

Medvirkende 
 Henning Moritzen
 Helle Virkner
 Ove Sprogøe
 Lis Løwert
 Karl Stegger
 Bodil Udsen
 Dirch Passer
 Judy Gringer
 Poul Bundgaard
 Helge Kjærulff-Schmidt
 Palle Huld
 Carl Ottosen
 Kirsten Passer

Eksterne henvisninger 
 

Danske film fra 1961
Film instrueret af Erik Balling
Film baseret på tegneserier
Passer passer piger

Passer passer piger er en dansk komediefilm fra 1965 instrueret af Sven Methling og skrevet af Bent og Ida From. Filmen er den fjerde og sidste i Støv-serien, der også omfatter Støv på hjernen (1961), Det støver stadig (1962) og Støv for alle pengene (1963). Passer passer piger er den eneste film i serien der ikke er instrueret af Poul Bang.

Medvirkende 
 Helle Virkner
 Poul Reichhardt
 Dirch Passer
 Hanne Borchsenius
 Sigrid Horne-Rasmussen
 Ove Sprogøe
 Karl Stegger
 Beatrice Palner
 Henning Palner
 Paul Hagen
 Carl Ottosen
 Kirsten Passer

Eksterne henvisninger 
 

Danske film fra 1965
Komediefilm fra Danmark
Film instrueret af Sven Methling
Dansksprogede film
Gys og gæve tanter

Gys og gæve tanter er en dansk film fra 1966.
Manuskript og instruktion Sven Methling jun.
Blandt de medvirkende kan nævnes:

Helle Virkner
Maria Garland
Else Marie Hansen
Hans W. Petersen
Arthur Jensen
Tove Maës
Gyda Hansen
Bjørn Puggaard-Müller
Bertel Lauring
Lars Lunøe
Bjørn Spiro
Baard Owe
Kjeld Jacobsen
Ingolf David

Eksterne henvisninger 
 

Danske film fra 1966
Film instrueret af Sven Methling
Hinayana

Hinayana (sa. हीनयान hīnayāna "lille vogn"; kin. 小乘 Xiǎoshèng; jap. shōjō; viet. Tiểu thừa) er inden for mahayana-buddhistisk terminologi en betegnelse for en række tidligere buddhistiske skoler, der kendetegnes ved ikke at have samme universalistiske tilgang til opnåelsen af nirvana, som mahayana-buddhismen selv har. Begrebet bruges i dag ofte til at betegne den såkaldte theravada-buddhisme; en anvendelse, som mange theravada-buddhister modsætter sig, idet sanskritordet हीन- hīna- i tillæg til "lille" også har betydningen "ringe", "mangelfuld" eller "underlegen".

I japansk zen-buddhisme betyder Hinayana også "det lille fartøj".

Eksterne henvisninger 
 »Theravada – Mahayana Buddhism« Dr. W. Rahulas artikel (engelsk)

Buddhisme
Georg Metz

Georg Metz (født 22. december 1945) er en dansk journalist, redaktør, kommentator, forfatter og foredragsholder.

Metz arbejdede 1969–1988 på Danmarks Radio bl.a. på Radioavisen og som både studievært og redaktør på TV-Avisen.
Han var statens filmkonsulent,
og i 1994–1996 var han chefredaktør på Dagbladet Information, hvor han nu er lederskribent, anmelder og kolumnist. Han anmelder især bøger om historie og opera.

Siden grundlæggelse i maj 2008 var Metz tilknyttet netradioen Den2Radio.
Han har også fungeret som teateranmelder for tidsskriftet Peripeti.

Georg Metz fik i 1989 tildelt Døssing-Prisen.

Han udtalte den 5. april 2018 på DR P1: "Jeg er altid sur" i en diskussion om reduktion af DR's budget og afskaffelse af licensen.

Metz har jødiske rødder, men er ikke praktiserende, og har beskrevet sin familie som 'aldeles areligiøs'.

Udvalgte bøger 
 
 Et frisk pust (eller 'Rottefængeren i rosenbedet (2005). 
 Den nye folkets tid: Fortællinger fra forrige århundrede (2004). 
 Danske billeder: Fra 1900 til 2000 (2003). 
 Gensyn i mørke: Noveller (2001). 
 Dyrenes karneval (2000). 
 Det 20. århundrede: De 100 mest betydningsfulde personer i verden (Med Frank Esmann, 1999). 
 Til gården og gaden: Fortællinger fra byen (1993). 
 Arbejdsmiljø – sådan set: Ni fortællinger og en epilog (1992). 
 Næsernes tal: Medier mellem gråd og latter (1991). 
 Forvisningens første tid: Otte fortællinger (1991). 
 Når det først (1989). 
 Sene billeder af Danmark og omegn (1989). 
 Engang (1988). 
 De tider (1987).

Henvisninger

Eksterne link 
 Georg Metz , hjemmeside i samarbejde med ARTE Booking.
 Athenas.dk

Journalister fra Danmark
Danskere i 1900-tallet
Chefredaktører fra Danmark
Debattører fra Danmark
Journalister ved Dagbladet Information
Ansatte i DR
Faglitterære forfattere fra Danmark
Novelleforfattere fra Danmark
Personer i Kraks Blå Bog
Dansksprogede forfattere fra Danmark
Jøder fra Danmark
Rød Dansk Malkerace

Rød Dansk Malkerace (RDM) er en dansk malkekvægsrace, som tidligere var den mest udbredte kvægrace i dansk landbrug. I dag er det den tredjemest udbredte kvægrace i Danmark efter Sortbroget Dansk Malkerace og Dansk Jersey.

Historie 
Rød Dansk Malkerace er opstået ved krydsning mellem hjemlige og importerede dyr. Der forekom altid røde dyr blandt det meget fåtalige spraglede "Økvæg" på øerne øst for Lillebælt, men det røde farveslag blev først enerådende efter en kraftig indkrydsning med 3 forskellige slesvigske kvægracer – alle røde. Der var dels tale om det nu uddøde midtslesvigske kvæg, det store, ligeledes sidenhen uddøde, Ballum kvæg og det mindre, men godt malkende, Angler kvæg.

Der førtes en del kreaturer af disse racer til København, hvor de hovedsagelig opstaldedes i brændevinsbrænderier og bryggerier, hvor dyrene fededes op med masken, hvilket også gav god mælk. Nogle af dyrene har givetvis også fundet vej til bøndernes stalde, og indkrydsningen i økvæget må sikkert have forbedret dette.
Den bevidste avl med de røde køer startede – ifølge traditionen – netop da en sådan slesvigsk kvægdrift omkring 1840 passerede Ryslinge. En rød ko kælvede ud for smedens hus, og da kalven ikke kunne vinde med, fik han den. Denne røde tyrekalv blev sidenhen stamfar til en berømt slægt af røde køer, og i sidste halvdel af det 19. århundrede opstod der tilsvarende stammer andre steder på øerne. Den røde malkeko slog dog først for alvor igennem i det 20. århundrede.

Storhedstiden 
I 1878, hvor navnet Rød Dansk Malkerace blev indført, havde avlsarbejdet resulteret i ensartede mellemrøde malkekøer på omkring 550 kg kropsvægt (en vægt som omkring 2000 nåede op på omkring 700 kg). Kroppen havde et dybt, rummeligt midtstykke med jævn, stærk ryg og stort, veludviklet yver. Produktionsevnen var meget høj, med en årsproduktion pr. ko som omkring 1950 nåede ca. 4.000 kg mælk og 180 kg smør, idet enkelte køer kunne give helt op til 600 kg smør årligt. På den tid var 70% af alle danske køer af denne race, med ca. 95% på øerne, lidt mindre i Jylland. RDM var Danmarks førende malkekvægrace i perioden 1930-60, men udgjorde omkring 2010 kun 9% af kvægbestanden.

Berømte avlsdyr 
 Stamfaderen, tyr, født 1885
 Kristoffer IV, ko, født 1899
 Højager Nakke, tyr, født 1925
 Guldberg, ko, født 1929
 Højvig, tyr, født 1938

Opblanding fra Amerika 
Racen blev fra omkring 1970 stærkt opblandet med amerikansk og canadisk brunkvæg, og i dag er der kun ca. 150 rene dyr tilbage.

Grunden til fortrængningen var en delvis fejlslagen forædling: Yver og patter var blevet alt for store, mælken var tynd og malkningen sen, kødsætningen for dårlig, og blandt andre skavanker som følge af indavlen havde mange køer efterhånden også fået svært ved at kælve. Det kneb også efterhånden med forplantningsevnen, fordi mange tyres sperm var for spaltede i hovedet så de ikke kunne gennembryde æggets membran.

Kilder

Eksterne henvisninger 
 Møller-Holst (ca. 1880): Avlsarbejdets tidlige historie, på daic.dk
 Fotos af berømte RDM avlsdyr, på daic.dk
 Foreningen gamle danske husdyrracer

Danske husdyrracer
Kvægracer
Malkekvæg
Sergio Ortega

Sergio Ortega Alvarado (født 2. februar 1938, død 15. september 2003) var en chilensk komponist.

Biografi 

Ortega blev født i Antofagasta i Chile. Han studerede komposition og musik ved universitet i Santiago de Chile. Efter endt uddannelse arbejdede han i seks år som lydmand ved Teatro Antonio Varas.

Som ganske ung meldte han sig ind i det chilenske socialistparti. Under valgkampen i 1970 støttede han aktivt Salvador Allende og skrev musik til kampsangen "Venceremos". Desuden skrev han i samme periode den verdenskendte protestsang "El pueblo unido jamás será vencido". Under Folkefronten skrev han også, trods sit medlemskab af socialistpartiet, en slagsang til det radikale parti. 

Ortega blev hurtigt viklet ind i nueva canción-bevægelsen, hvor han bidrog med digte og sange. Han arbejdede desuden tæt sammen med Victor Jara, som han også turnerede med. Ved teatret i Santiago skrev Ortega musik til Pablo Nerudas stykke Jaquin Murietas bedrifter og død (Fulgor y muerte de Hoaquín Murieta). Desuden skrev han en musical over Nerudas Canto General.

I 1969 blev Ortega professor i musik ved universitetet i Santiago, og et år senere arbejdede han ved universitetets tv-kanal, Kanal 9, som han arbejdede ved indtil 1973.
Efter det chilenske militærkup 11. september 1973 flygtede Ortega i eksil i Frankrig, hvor han levede indtil sin død. I 1978 Ortega besøgte USSR, deltog i festivalen "Den Røde nelliken". I hans klasser og master klasser på komposition deltog blandt andre :Gustavo Baez , Mirtru Escalona-Mijares , Christine Groult, ), Adolfo Kaplan , Sergey Kutanin, Arthur Lavilla , Clem Mounkala, Chañaral Ortega-Miranda, Martín Pavlovsky  og Claire-Mélanie Sinnhuber . Ortega døde i Paris af kræft kort tid efter at have deltaget i arbejdet omkring 30-årsdagen for militærkuppet. Han blev begravet i Chile.

Komponister fra Chile
Klassiske komponister fra det 20. århundrede
Personer fra Antofagasta
Personer døde af kræft
Anglerkvæg

Anglerkvæg var en kvægrace, som oprindeligt stammede fra halvøen Angel i Sydslesvig. Racen var rødbrun og dyrene relativt små med en gennemsnitsvægt på 300 kg. Der var tale om en udpræget malkerace. I tiden 1840-1880 blev der importeret en del avlsdyr af denne race til de danske øer. Her indgik de i avlsarbejdet med rød dansk malkerace.

Eksterne henvisninger 
 Om anglerkvaeg  (med billeder)

Kvægracer
Danske husdyrracer
Angel
Ballum (kvæg)

Ballumkvæg var en kvægrace, som oprindeligt stammede fra den vestlige del af Sønderjylland mellem Tønder og Ribe. Racen var rødbrun og dyrene relativt kraftige med en gennemsnitsvægt på 500 kg. I tiden 1840-1880 blev der importeret en del avlsdyr af denne race til de danske øer. Her indgik de i avlsarbejdet med rød dansk malkerace. Det oprindelige ballumkvæg er nu helt indgået i korthornskvæget.

Danske husdyrracer
El pueblo unido jamás será vencido

"El pueblo unido jamás será vencido" er en sang, som Sergio Ortega skrev i 1973, og som blev pladeindspillet af folkemusikgruppen Quilapayún. Et par måneder senere, 11. september, kom det CIA-støttede militærkup, som væltede Chiles demokratisk valgte præsident Salvador Allendes regering.

Kuppet og det efterfølgende militærdiktatur, ledet af Augusto Pinochet, var stærkt medvirkende til at give sangen en særlig status over store dele af verden som kamp- og protestsang.

En dansk oversættelse ved Jørgen Christiansen findes.

Eksterne henvisninger
 Dansk oversættelse inkl. musikken  (Et håb blev knust, en fremtid sank i grus.)

Sange fra 1973
Folkemusik
Forelæsning

En forelæsning er en form for foredrag, eksempelvis på et universitet. En forelæsning holdes typisk af en professor og omhandler et givet emne. En forelæsning har på danske universiteter typisk nogle hundrede tilhørere.

Se også 

Undervisning

de:Vorlesung
Centurie

Centurie (latin centuria, af centum "hundrede") har to betydninger: 

Dels er det den mindste romerske militærenhed. Under republikken var den på 100 mand. 60 centurier udgjorde en legion. Hver centurie blev styret af en centurion, den centrale officer i den romerske hær. I Kejsertidens legioner faldt antallet af legionærer i en centurie til 80 mand. De var opdelt i kontubernier – ottemands teltgrupper.

Dels er det de valgkredse, alle romerske borgere under republikken var inddelt i. Der var 193 centurier, hvis medlemmerne var inddelt efter økonomi. Inddelingen havde blandt andet betydning ved valg af de højeste embedsmænd. Hver centurie havde én stemme. Der var flere centurier med velhavere end med fattige.

Romerrigets militær
Militære enheder
Auditorium

Et auditorium (latin; egl. "høresal") er en sal hvor der holdes foredrag eller forelæsninger. Auditorier varierer meget i størrelse, nogle kan rumme 30 tilhørere, mens andre har plads til flere hundrede.

Rum
Foredrag

Et foredrag er en mundtlig præsentation af et emne for et publikum. 

Et causeri er en fremlæggelse i en let og underholdende (causerende) form og som regel i en meget personlig stil, mens et foredrag er mere neutralt.

 

Kommunikation
Folkeoplysning
Elev

En elev er en person, der modtager undervisning på en skole som folkeskolen, på et handelsgymnasium og gymnasium. I Danmark bliver de fleste børn elever allerede i en alder af fem eller seks år.

En elev kan også være i lære i et firma: Redder-elev som er under uddannelse i Falck Redningskorps osv. I håndværkerfag kaldes en elev for lærling, som er et gammelt udtryk for en ansat under oplæring.

Pædagogik
Uddannelse
Studerende
Den Internationale Belysningskommission

Den Internationale Belysningskommission (Commission Internationale de l'Eclairage, forkortet CIE) er en privatejet organisation, der fremmer internationalt samarbejde og videnudveksling inden for belysning.

Organisationen blev grundlagt i 1913 som erstatning for Commission Internationale de Photométrie og er i dag placeret i Wien i Østrig.

Se også 
 Ra (lys)

Internationale organisationer
Belysning
Etableret i 1913
Opteron

Opteron er AMD's linje af x86-64 serverprocessorer.

X86 mikroprocessorer
AMD
Taffelbjerg

Et taffelbjerg eller en mesa (Spansk for "bord") er et fritliggende bjerg med en flad top.
Siderne er oftest relativt stejle. Formationen ligner med lidt god vilje et bord. Et stort taffelbjerg kaldes et plateau.

Et kendt taffelbjerg er Taffelbjerget ved Kapstaden.

Bjerge
Landskabsformer
Teda (sprog)

Teda er et sprog, der tales af 75.000 i landene Tchad, Niger og Libyen.

Nilosahariske sprog
Sprog i Tchad
Sprog i Niger
Sprog i Libyen
Tefnut

Tefnut (andre stavemåderer Tefenet og Tefnet) er en egyptisk gudeinde for vand og frugtbarhed.
Ifølge myten om hvordan hun blev født, blev hun skabt af Atums slim. I en anden version var det Shu, hendes bror, der blev skabt ved at Atum nyste en gang, og da hans hals skulle renes blev Tefnut skabt.

Sammen med hendes bror Shu fik hun børnene Geb og Nut.

Egyptiske gudinder
Rud Sogn

Rud Sogn er et sogn i Favrskov Provsti (Århus Stift).

I 1800-tallet var Rud Sogn anneks til Voldum Sogn. Begge sogne hørte til Galten Herred i Randers Amt. Voldum-Rud sognekommune blev ved kommunalreformen i 1970 indlemmet i Hadsten Kommune, som ved strukturreformen i 2007 indgik i Favrskov Kommune.

I Rud Sogn ligger Rud Kirke.

I sognet findes følgende autoriserede stednavne:
 Alstrupgård (ejerlav, landbrugsejendom)
 Bramstrup (bebyggelse)
 Drostrup Gårde (bebyggelse, ejerlav)
 Hallendrup (bebyggelse, ejerlav)
 Nielstrup Mark (bebyggelse)
 Nielstrup (bebyggelse, ejerlav)
 Rud (bebyggelse)
 Stobdrup Gårde (bebyggelse)
 Vandstedet (bebyggelse)

Noter

Eksterne kilder/henvisninger 
 
 

Sogne i Favrskov Kommune
Sogne i Århus Stift
Sogne i Galten Herred
Sandra Bernhard

Sandra Bernhard (født 6. juni 1955) er en amerikansk stand-up-komiker og skuespiller. 
Hun har igennem de sidste 25 år turneret som komiker med egne shows, blandt andet "Im still here..Damn It" og "Hero Worship". 
Hun har medvirket i flere film og tv-serier bl.a. "Roseanne" og "Ally Mcbeal". 
Hun kom på forsiden af alverdens aviser sidst i 1980'erne, da rygterne sagde, at hun havde en affære med Madonna.

Eksterne henvisninger 

 

 Sandrabernhard.com (engelsk)

Skuespillere fra USA
Taboo

Taboo er en musical skrevet af Boy George. Den foregår i London i midt 1980'ernes New Romantic periode. Musicallen følger Boy George og Legh Bowery og alle de andre personer, som i 80'erne besøgte natklubben Taboo. Musicalen havde Premiere i London den 29 januar 2002. I år 2003 rykkede produktionen til Broadway, hvor den spillede indtil februar 2004. Boy George spillede selv rollen som Legh Bowery i London og på Broadway.

Musicals
Moderkage

Moderkagen (latin: placenta "kage") udvikles fra det befrugtede ægs cytotrofoblast og tilhørende syncytiotrofoblast. Cytotrofoblast og syncytiotrofoblast vokser ned i livmodervæggen og danner store blærer, der fyldes med blod, efterhånden som ægget udvikles til det primitive embryo. Blodet i placentas kamre står i forbindelse med blodet i embryoet. Fra livmodervæggen vokser moderens blodkar ind i placenta, og lægger sig tæt op af embryoets kar uden at der kommer direkte kontakt imellem dem – mor og barn deler ikke blod – den tætte kontakt mellem karrene fører til, at der kan udveksles stoffer mellem de to blodsystemer, ilt og næring vandrer fra moderens blod til fostrets, og affaldsstoffer diffunderer den modsatte vej.
Moderkagen er på denne måde en form for ingenmandsland mellem moderen og barnet, hvor stofudveksling kan ske, uden at der sker allergiske reaktioner som følge af forskellige vævstyper.
Moderkagen producerer desuden hormoner, og kan således grupperes sammen med kroppens andre endokrine kirtler. Der produceres fire hormoner:
 Østrogen
 Progesteron
 Humant choriongonadotropin (hCG)
 Humant chorionsomatomammotropin (hCS)
Blodet føres fra moderkagen til barnet via navlestrengen. Navlestrengen indeholder en navlesnorsvene og to arterier. Navlesnorsvenen transporterer ilt- og næringsrigt blod fra moderkagen til barnet, mens de to navlesnorsarterier retunerer iltfattigt blod fra barnet tilbage til moderkagen. Ca. en procent af nyfødte børn har udelukkende to blodkar i navlestrengen, og denne anomali kan være associeret til alvorlige misdannelser, kromosomfejl og prænatal væksthæmning.

Se også 
 Embryologi
 Fosterdiagnostik, prænatal diagnostik
 Livmoder

Eksterne henvisninger 

 Placenta at the Human Protein Atlas

Graviditet
Råstof

Et råstof er et naturligt forekommende stof, der udvindes for at udnytte det som råvarer. Minedrift, råolieudvinding, fiskeri og skovbrug er dermed råstof-udvindende virksomhed – også kaldet primærproduktion. Landbrugsvarer betragtes normalt ikke som råstoffer, da der her kan tales om produktion – landbrug betragtes dog som oftest som primærproduktion.

Råstoffer kan inddeles i to brede kategorier, nemlig vedvarende råstoffer og ikke-vedvarende råstoffer eller mineralske råstoffer. Vedvarende råstoffer er generelt levende råstoffer, såsom skove og fisk, der automatisk kan genoprette det, man udvinder, hvis man udvinder bæredygtigt. Der er dog også ikke-levende råstoffer, der må betragtes som vedvarende, såsom solstråling, jord, vand og bølger. Se også vedvarende energi.

Mineralske råstoffer 
Mineralske råstoffer er som absolut hovedregel kendetegnet ved ikke at være vedvarende, og når en kilde er udtømt, betragtes den som ubrugelig for fremtidig produktion (der er dog visse, der hævder, at oliekilder er selvfornyende – se abiotisk olie

Den tredje verden og råstoffer 

Et lands forekomster af råstoffer kan betragtes som determinerende for dets internationale position. Lande i Den første verden får generelt en lav del af deres velstand gennem råstofudvinding og -forædling, og størstedelen gennem sekundær- og tertiærproduktion. Lande i Den tredje verden er mere afhængige af indtjeningen opnået gennem salg af råstoffer. Man kan derfor betragte forekomsten af råstoffer som noget af det, der har gjort, at den tredje verden har haft vanskeligt ved at opbygge deres sekundær- og tertiærproduktion. Nogle mener dog, at dette ikke har været afgørende; USA har også generelt mange råstoffer til deres rådighed og er et af verdens rigeste lande.

At den tredje verden generelt er mere afhængig af salg af råstoffer end den første verden kan der dog næppe være tvivl om. Man kan betragte dette som en god mulighed for landene til at blive industrialiserede. Moderniseringsteoretikere vil typisk mene, at dette er tilfældet. Man kan dog også hævde, at råstofsalg er med til at fastholde den tredje verden som økonomisk dårligt stillede. Afhængighedsteoretikere vil derfor mene, at landene i den tredje verden skal arbejde på selv at anvende deres råstoffer til egen produktion, og først lave videresalg, når produkterne er videre bearbejdet. Eksempelvis bør et land med diamantforekomster ifølge afhængighedsteoretikere ikke blot have minedrift, men også selv udføre diamantslibningen, før produkterne sælges videre til den industrialiserede verden.

Mineraler
Råstofudvinding
Materialer
Livmoder

Livmoderen (latin: uterus, flertal: uteri, fra uter = sæk af læder, pose, oprindeligt: bug, underliv; græsk: metra, hýstra) er den muskuløse hule i kvindens krop, hvori zygoten kan udvikles til et barn.

Størrelse og form varierer med alderen og med menstruationscyklus og graviditet. Nedad har livmoderhalsen (cervix uteri) forbindelse til skeden (vagina). Fra toppen af livmoderen udgår æggelederne til æggestokkene. Hovedparten af livmodervæggen består af glat muskelvæv; indvendigt er livmoderen beklædt med slimhinde (endometrium), som et eventuelt befrugtet æg kan vokse sig fast i. Denne slimhinde afstødes cirka en gang om måneden ved menstruationen.

Se også 

Kvindens kønsorganer
Michif (sprog)

Michif (også kaldt Mitchif, Mechif, Michif-Cree, Métif, Métchif) er métis-folkets sprog. Méti-folket bor i Canada og det nordlige USA, og de nedstammer fra kvinder af First Nations (især cree, nakota og ojibwe) og mænd af europæisk afstamning (især fransk-canadiere).

Michif er en blanding af cree og canadisk fransk, med nogle lån fra andre sprog. Generelt er fonologien, ordforrådet, morfologien og syntaksen i nominalfraser fra fransk, mens de i verbalfraserne kommer fra cree.

Sproget var engang udbredt, men i 1997 var der under 1000 modersmålstalende tilbage.

Eksempel: La jument ki:aja:we:w un petit poulain. "Hoppen fik et føl."

Litteratur

Eksterne henvisninger 
 ethologue.com 
 native-languages.org 

Blandingssprog
Athlon 64

Athlon 64 er AMD's 8. generation af processorer. Serien er kendetegnet ved at være den første processor, der bruger x86 instruktionssæt, der kan køre både 32 bit og 64 bit programmer.

Den findes i flere udgaver. Athlon 64, Athlon 64 FX, Athlon 64 X2, Turion 64, Turion 64 X2, Opteron med flere.
FX serien er rettet mod entusiasterne, som vil have det en tand hurtigere end den normale Athlon 64. Athlon 64 X2 er en dobbeltkernet processor, det vil sige at der er to kerner på hvert CPU.

AMD angiver hastigheden for CPU'erne ved an såkaldt PR rating og ikke kun ved deres clockfrekvens (MHz), f.eks. 3700+. Dette betyder, at den yder ligeså godt som AMDs originale Athlon Thunderbird ved 3,7 GHz, men egentlig ikke kører med så høj frekvens.

X86 mikroprocessorer
AMD
Danish Malting Group

Danish Malting Group A/S er Danmarks største malteri-firma og blev etableret i 1996. Selskabet er i dag 100% ejet af Carlsberg og har sin produktion i Ørslev nær Vordingborg hvor det årligt kan forarbejde 115.000 ton byg.
Danish Malting Group ejer desuden to mindre malterier i Polen.

Ekstern henvisning 
Danish Malting Group A/S 

Malting Group
Ølvirksomheder i Danmark
Etableret i 1996